|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | | ☐ | **iba na MSP (0 - 249 zamestnancov)** | | ☐ | **iba na veľké podniky (250 a viac zamestnancov)** | | ☒ | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Súkromné vysoké školy s právnou formou obchodnej spoločnosti (v súčasnosti 6 subjektov), súkromné stredné školy (v súčasnosti 159 subjektov) a iné vzdelávacie inštitúcie - obchodné spoločnosti zapísané v informačnom systéme ďalšieho vzdelávania (v súčasnosti 205 subjektov).  Spolu: 370 |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Princípy návrhu zákona boli priebežne konzultované v rokoch 2016 až 2018 s expertnou skupinou pre tvorbu slovenského kvalifikačného rámca, s akreditačnou komisiou pre ďalšie vzdelávanie, so Slovenskou živnostenskou komorou, Alianciou sektorových rád a v roku 2019 aj s Ministerstvom vnútra SR.  Hlavné body konzultácií boli smerované na  - úrovne kvalifikácií,  - definíciu subrámcov Slovenského kvalifikačného rámca,  - problematiku akreditácií vzdelávacích programov a získavania oprávnení,  - náhradu úplných kvalifikácií a čiastočných kvalifikácii profesijnými kvalifikáciami,  - postup tvorby nových kvalifikácií a revízii kariet kvalifikácií.  Výsledky konzultácií boli zapracované do návrhu novely zákona č. 568/2009 Z. z. |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Z materiálu nevyplývajú priame finančné náklady. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Predkladaný návrh nevyžaduje dodatočné náklady na nákup tovarov alebo služieb a nezvyšuje náklady súvisiace so zamestnávaním. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Návrhom sa mení terminológia, čo má vplyv na obsah osvedčení, zároveň sa umožňuje vydávanie dokladu o absolvovaní vzdelania pri záujmovom vzdelávaní, občianskom vzdelávaní a vzdelávaní seniorov s predpísaným rozsahom údajov a vydávanie náhradných osvedčení pri zmene pohlavia. Celkový vplyv týchto úprav vytvára zanedbateľné administratívne náklady.  Metodika výpočtu bola vypočítaná cez malú kalkulačku zverejnenú na stránke MH SR, pričom v tabuľke sa uviedla ako „typická povinnosť“ „Predloženie dokladu/dokumentu papierovo“ z dôvodu, že za administratívny náklad sa považuje zmena osvedčenia, konkrétne úprava „čiastočnej a úplnej kvalifikácie“ na „profesijnú kvalifikáciu“. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *0* | *0* | | *Administratívne náklady* | *4,77 eur* | *1765, 21 eur* | | ***Celkové náklady regulácie*** | ***4,77 eur*** | ***1765, 21 eur*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| K vytvoreniu bariér nedochádza, práve naopak, otvára sa možnosť vstupu ďalších právnických osôb na trh. Nedochádza k prísnejšej regulácii správania sa podnikov.  Nepredpokladá sa ani vplyv na cezhraničné investície, cenu alebo dostupnosť základných zdrojov a na prístup k financiám.  Návrh neovplyvňuje cenu ani dostupnosť zdrojov, ani prístup k financiám. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Nepredpokladá sa priamy vplyv na inovácie, efektivitu výroby/využívania zdrojov alebo na počet pracovných miest. |